“นายกฯ” ลงนามร่าง พ.ร.บ.ประชามติ เตรียมชงสภา พิจารณาเป็นวาระเร่งด่วน
“พล.อ.ประยุทธ์ จันทร์โอชา” นายกรัฐมนตรี ลงนามร่าง พ.ร.บ.ประชามติ เตรียมชงสภา พิจารณาเป็นวาระเร่งด่วน
“พล.อ.ประยุทธ์ จันทร์โอชา” นายกรัฐมนตรี ลงนามร่าง พ.ร.บ.ประชามติ เตรียมชงสภา พิจารณาเป็นวาระเร่งด่วน
4 พ.ย. 2563

นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ในวันนี้ (4 พ.ย.63) พล.อ.ประยุทธ์ จันทร์โอชา นายกรัฐมนตรี และรมว.กลาโหม ได้ลงนามในหนังสือเรื่อง ร่างพ.ร.บ.ว่าด้วยการออกเสียงประชามติ พ.ศ. …. โดยได้เสนอร่างพ.ร.บ.ดังกล่าว พร้อมด้วยบันทึกหลักการและเหตุผล บันทึกวิเคราะห์ สรุปสาระสำคัญ และเอกสารเกี่ยวกับการดำเนินการตามมาตรา 77 ของรัฐธรรมนูญแห่งราชอาณาจักรไทย ถึงประธานรัฐสภา เพื่อให้นำเสนอต่อรัฐสภาพิจารณาเป็นเรื่องด่วนต่อไปแล้ว
ร่างพ.ร.บ.ว่าด้วยการออกเสียงประชามติ พ.ศ. …. มีเจตนาเพื่อประโยชน์ของประชาชนโดยส่งเสริมการมีส่วนร่วมของประชาชนในการปกครองระบอบประชาธิปไตยให้เกิดขึ้นอย่างแท้จริง ประชาชนสามารถแสดงเจตจำนงผ่านการออกเสียงประชามติ ทั้งกรณีการแก้ไขเพิ่มเติมรัฐธรรมนูญและการตัดสินใจของคณะรัฐมนตรีเพื่อหาข้อยุติในประเด็นปัญหาที่มีความสำคัญ อันเป็นสิทธิขั้นพื้นฐานที่ได้รับการรับรองโดยรัฐธรรมนูญแห่งราชอาณาจักรไทย